Il-midja internazzjonali rrappurtat li Albaniż ta' 28 sena ġie arrestat b'rabta mal-attakk terroristiku f'Nizza fi Franza. Il-każ imur lura għal 14 ta' Lulju 2016, f'jum ta' festa nazzjonali għall-Franċiżi. F'dak l-attakk kienu nqatlu 86 persuna meta trakk tajjar lin-nies. Ir-raġel bl-isem ta' Endri Elenzi ġie arrestat viċin Napli l-Erbgħa. Elenzi allegatament forna l-armi lill-qattiel ta' dan l-attakk, Mohamed Bouhlel. L-Istat Iżlamiku kien ħa r-responsabiltà ta' dan l-attakk.